Ryan Adams
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Ryan Adams er en amerikansk sanger, komponist og musiker. Han er en meget allsidig og produktiv singer-songwriter som spiller en rekke av instrumenter (hovedsakelig gitar og keyboard). Adams mestrer både roots, americana, folk, pop og personlige ballader.
Han dannet i 1994 det countryinspirerte bandet Whiskeytown, som ga ut to album, Faithless Street (1994) og det kritikerroste Strangers Almanac (1997), før de ble oppløst i 1999 etter å ha begynt på et nytt album (Pneumonia kom til slutt ut i 2001).Solokarrieren begynte i 2000 med albumet Heartbreaker, som er et popalbum med meget personlige tekster. Det kommersielle gjennombruddet kom året etter med rootsrockalbumet Gold, som var inspirert av The Band, The Rolling Stones og Neil Young. I 2002 ga Adams ut sine demoer på Demolition, og i 2003 hadde han tre utgivelser: Rock N Roll (coverversjoner) og minialbumene Love Is Hell Pt. 1 og Love Is Hell Pt. 2. Og i 2005 kom han med hele tre full-lengdealbum, hvorav det første var dobbelt: Cold Roses, Jacksonville City Nights og 29.Sammen med sitt backingband i 2005—2009, The Cardinals, holdt han ofte tre timer lange konserter. Etter Easy Tiger (2007), Cardinology (2009) og III/IV (2010) oppløste Ryan Adams bandet.I 2011 kom den lavmælte soloplata Ashes & Fire (2011). Den nådde Topp 20 i Norge, i likhet med Gold, Cold Roses, Demolition, Jacksonville City Nights, Ryan Adams (2014) og Prisoner (2017). Høsten 2015 utga han 1989, der han covret Taylor Swifts album 1989 i sin helhet.I desember 2020 kom Adams med det lavmælte albumet Wednesdays. Han fulgte opp de to neste årene med hele fem album, alle utgitt på hans eget PAX AM Records. Les mer i Store norske leksikon roots Eksterne lenker Ryan Adams